als_Latn dik_Latn sag_Latn
“Inside of Outside”, ekspozita e Eda Zarit në Prishtinë
18.03.2015 | 02:41
Këngëtarja shqiptare e muzikës jazz, Eda Zari, nën mbështetjen e Ministrisë së Diasporës, do të rikthehet në skenën kosovare pas një mungese prej rreth 5 vitesh.
Këngëtarja shqiptare e muzikës jazz, Eda Zari, nën mbështetjen e Ministrisë së Diasporës, do të rikthehet në skenën kosovare pas një mungese prej rreth 5 vitesh, me një ekspozitë të titulluar “Inside of Outside” apo shqip “Brendia e së Jashtmes”.
Në një instalacion artistik ndryshe nga të tjerat, Eda do të ekspozojë katër cikle fotografish, ku mbizotëron fotografia bardh e zi dhe atë; 1. Street Photography (Fotografi të Rrugës) 2. Dows of Deception (Dyert e Mashtrimit) 3. Genders (Gjinitë) dhe 4. The world through the eyes of a child (Bota shikuar nga sytë e fëmiut).
“Synimi i kësaj ekspozite njëkohësisht është që të promovojë peizazhin, vendet dhe njeriun në trojet shqiptare, me tërë qetësinë, bukurinë, ashpërsinë, konfliktet, problematikat, nostalgjinë, mbarësinë, duke gjetur një fëmë homogjene, një paralele të jetës me njeriun e botës përtej kufijve tanë”, thuhet në njoftimin e Ministrisë së Diasporës.
Gjatë ekspozitës do të perfëmohet edhe instalacion muzikë, ndërsa ekspozita do të jetë e hapur prej 27 marsit deri më 2 prill në Teatrin Oda, ndërsa më vonë do të zhvendoset në Tiranë.
Njëra nga objektivat e Ministrisë së Diasporës është që të promovojë artistët e mirëfilltë nga diaspora jonë dhe njëkohësisht të mbështesë artin e mirëfilltë.
als_Latn unk als_Latn als_Latn als_Latn als_Latn als_Latn als_Latn